**APSTIPRINĀTS**

Sabiedrības ar ierobežotu atbildību

”GRĪvas poliklīnika”

dalībnieku sapulcē

(2022.gada 16.maija protokols Nr.02/2022)

**SIA „GRĪVAS POLIKLĪNIKA”**

**vidēja termiņa darbības stratēģija**

**2022.-2024.gadam**

Daugavpils, 2022

SATURS

Saturs..............................................................................................................................2

Izmantotie saīsinājumi....................................................................................................3

1. Ievads……………………………………………………………………………….4
2. Informācija par Poliklīniku………......................................………..........................4
   1. . Poliklīnikas vēsture……………………………………………………...........5
   2. . Esošās situācijas apraksts……………………………………………………..6
   3. . Poliklīnikas darbības novērtējums…………......................................................9
3. Vides faktoru un risku analīze……………………………………………………….11
   1. . Iekšējo faktoru analīze…………………………………………........................11
   2. . Ārējo faktoru analīze, tirgus analīze, konkurentu un klientu apraksts…...........12
   3. . Poliklīnikas SVID analīze………………….......................................……….....13
   4. . Risku analīze…………………………………………………………..………...14
4. Poliklīnikas finanšu situācija un pārvaldība…………………..............………..…..…15
5. Poliklīnikas stratēģija, mērķi, attīstības plāni………..…….……………......................19
   1. Poliklīnikas finanšu un attīstības mērķi………………………………..................20
   2. Peļņas vai zaudējuma aprēķins…………………………………………………...23
   3. Plānotā bilance…………………………………………...............………………..24

Izmantotie saīsinājumi:

NVD Nacionālais veselības dienests

ES Eiropas Savienība

EUR eiro

Nr. numurs

Rtg rentgens

SIA sabiedrība ar ierobežotu atbildību

VM Veselības ministrija

m² kvadrātmetri

ERAF Eiropas Reģionālās attīstības fonds

Stratēģija vidēja termiņa stratēģija

IU individuālais uzņēmums

SPKC Slimību profilakses un kontroles centrs

LR Latvijas Republika

MK Ministru Kabinets

SPKC Slimību kontroles un profilakses centrs

# **Ievads**

SIA “GRĪVAS poliklīnika” (turpmāk – Poliklīnika) vidēja termiņa darbības stratēģija ir vidēja termiņa darbības plānošanas dokuments laika periodam no 2022.gada līdz 2024.gadam, kas izstrādāts saskaņā ar Poliklīnikas attīstības, paplašināšanas un rekonstrukcijas projekta koncepciju un pamatojoties uz nepieciešamību uzlabot iedzīvotāju veselības aprūpi un racionāli izmantot Poliklīnikas budžeta līdzekļus, nodrošinot iedzīvotājiem pieejamu, kvalitatīvu, ilgtspējīgu un taisnīgu veselības aprūpi. Stratēģijas mērķis ir sniegt informāciju par Poliklīnikas esošo situāciju un noteikt kapitālsabiedrības turpmākos attīstības mērķus un virzienus, lai sasniegtu veselības nozares **stratēģisko mērķi**: uzlabot veselības aprūpes kvalitāti un pacientu drošību. Stratēģija ietver sabiedrības misiju, vīziju, mērķus, prioritārās attīstības virzienus, konkrētus uzdevumus, termiņus, kā arī dod iespēju šajā formātā koriģēt to atkarībā no nākotnes ekonomiskās situācijas un izaicinājumiem.

Poliklīnikas stratēģija vērsta uz ambulatorās veselības aprūpes pārvaldes uzlabošanu, pakalpojumu kvalitāti un veicinātu Poliklīnikas ilgtspēju attīstību.

Stratēģijas izstrāde veikta saskaņā ar Publiskas personas kapitāla daļu un kapitālsabiedrību pārvaldības likuma 57.pantu.

# **2. Informācija par Poliklīniku**

*1.tabula*

|  |  |
| --- | --- |
| Kapitālsabiedrības pilns nosaukums: | SIA “GRĪVAS poliklīnika” |
| Kapitālsabiedrības juridiskais statuss: | Pašvaldības kapitālsabiedrība |
| Reģistrācijas numurs: | 41503015297 |
| Reģistrācijas datums Uzņēmumu reģistrā: | 03.08.1996. |
| Reģistrācijas datums Komercreģistrā: | 28.09.2004. |
| Komercdarbības veidi: | * Vispārējā ārstu prakse; * Specializētā ārstu prakse; * Zobārstu prakse; * Pārējā darbība veselības aizsardzības jomā; * Sava vai nomāta nekustamā īpašuma izīrēšana un pārvaldīšana |
| Pamatkapitāls: | Saskaņā ar LR Uzņēmumu reģistra 21.01.2020. lēmumu Nr.13-10/155834/1 Poliklīnikas pamatkapitāls sastāda 414 901 EUR, kas sadalīts 414 901 daļās. Katras daļas nominālvērtība ir 1 EUR. |
| Kapitālsabiedrības veiktās iemaksas valsts budžetā | 2021. gadā valsts vai pašvaldības budžetā veiktie maksājumi:   * pievienotās vērtības nodoklis 11 845 EUR * Uzņēmuma ienākuma nodoklis 0 EUR * Sociālās iemaksas 146688 EUR * Iedzīvotāju ienākuma nodoklis 79766 EUR * Riska nodeva 208 EUR * Dabas resursu nodoklis 0 EUR * Transportlīdzekļa nodoklis 332 EUR |
| Poliklīnikas apsaimniekošanā esošā īpašuma struktūra: | Ēku kopējā platība – 896,2 m2  Zemes kopējā platība – 1419 m2 |
| Juridiskā adrese: | Lielā iela 42, Daugavpils, LV-5418 |
| Kapitāla daļu turētājs: | Augšdaugavas novada pašvaldība |
| Valde – viens valdes loceklis: | Andris Pļaskota (01.08.2017.) |

## Veiktās iemaksas valsts budžetā un saņemtais finansējums valsts apmaksātu veselības aprūpes pakalpojumu sniegšanai (2018.-2021.gads)

*2.tabula*

|  |  |  |  |  |
| --- | --- | --- | --- | --- |
|  | **2018** | **2019** | **2020** | **2021** |
| **Valsts budžeta apmaksāti pakalpojumi** | 283182 | 320578 | 371296 | 463125 |
| **Samaksātie nodokļi budžetā** | 188684 | 211310 | 210574 | 238507 |

*1.attēls*

# 2.1. Poliklīnikas vēsture

Poliklīnika ir ambulatorā ārstniecības iestāde, kas savus pakalpojumus iedzīvotājiem autonomi sniedz no 1996.gada. Poliklīnikas darbības mērķis ir nodrošināt iedzīvotājiem pieejamus un kvalitatīvus medicīnas pakalpojumus diagnostikā, slimību ārstēšanā, rehabilitācijā, slimību novēršanā un profilaktisku pasākumu veikšanā.

Poliklīnikai ir sena vēsture un senas tradīcijas. Tās pirmsākumi meklējami 20. gadsimta 60. gados, kad Poliklīnika bija Grīvas zonālās slimnīcas struktūrvienība un ārsti strādāja pēc 3 posmu sistēmas: ambulatori pieņēma poliklīnikā, veica mājas vizītes un strādāja slimnīcā. Ilgus gadus Poliklīnika bija cieši saistīta ar Grīvas zonālo slimnīcu un atradās slimnīcas pakļautībā. Pasaules bankas Māsterplāna realizācijas rezultātā Grīvas zonālā slimnīca 1996.gadā tika pievienota un fiziski pārvietota uz Daugavpils Dzelzceļnieku slimnīcu. Poliklīnika tika reģistrēta Latvijas Uzņēmumu reģistrā 1996.gadā.

# 2.2. Esošās situācijas apraksts

Pašlaik Latvijas veselības aprūpes sistēma ir organizēta, vadoties pēc VM norādēm, veselības politikas virsmērķi ir pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.

Latgalē 2021.gadā reģistrēti 251504 iedzīvotāji (2020.gadā attiecīgi 255797), kas parāda negatīvu dabisko iedzīvotāju pieaugumu, 13% no visiem Latvijā dzīvojošiem.

*2.attēls*

**Pastāvīgo iedzīvotāju skaits Augšdaugavas novadā**

**(bijušais Daugavpils novads un Ilūkstes novads kopā)**

**(2018.-2021.gads), CSP dati**

*3.attēls*

**Pastāvīgo iedzīvotāju skaits Daugavpils pilsētā (2018.-2021.gads), CSP dati**

Pamatojoties uz demogrāfiskiem rādītājiem, arī turpmākos gados provizoriski būs vērojama iedzīvotāju skaita samazināšanās tendence un iedzīvotāju novecošanās gan Latvijā kopumā, gan Latgalē, kas savukārt veido tendenci samazināties Poliklīnikas apmeklētāju skaitam. Iedzīvotāju skaita samazināšanās vērojama visās vecuma grupās. Liels iedzīvotāju skaita samazinājums vērojams darbspējīga vecuma grupā.

Augšdaugavas novadā, kā arī Daugavpils pilsētā, kuras teritorijā atrodas Poliklīnika, ar katru gadu iedzīvotāju skaits samazinās (2.attēls un 3.attēls), galvenie iemesli – dzimstības samazināšanās un pieaugošs emigrējošo personu skaits.

*4.attēls*

**Nodarbināto skaits Augšdaugavas novadā**

**(bijušais Daugavpils novads un Ilūkstes novads kopā)**

**(2017.-2020.gads), CSP dati**

*5.attēls*

**Nodarbināto skaits Daugavpils pilsētā (2018.-2020.gads), CSP dati**

Sākot ar 2017.gadu vērojams arī nodarbināto cilvēku skaita samazinājums Augšdaugavas novadā un Daugavpils pilsētā (4.attēls un 5. attēls), kas notiek pārsvarā zema vidējā darba algu līmeņa dēļ. Ievērojama daļa iedzīvotāju dodas darba gaitās uz Rīgu, citām Latvijas pilsētām, kur darba samaksa ir augstākā, kas savukārt, parāda iespēju piedāvāt šai iedzīvotāju daļai Poliklīnikas pakalpojumus.

*3.tabula*

## Iedzīvotāju vecumstruktūra Daugavpilī (2018.-2021.gads), CSP dati

|  |  |  |  |
| --- | --- | --- | --- |
| **Gada sākumā** | **Iedzīvotāju īpatsvars, %** | | |
| **Līdz darbaspējas vecumam** | **Darbaspējas vecumā** | **Virs darbaspējas vecuma** |
| **2018** | 16,7 | 50,3 | 33,0 |
| **2019** | 16,8 | 49,7 | 33,5 |
| **2020** | 16,5 | 49,0 | 34,5 |
| **2021** | 16,5 | 48,6 | 34,9 |

Demogrāfiskā slodze Augšdaugavas novadā, kā arī Daugavpils pilsētā (skat.3.tabulu), tāpat kā valstī kopumā, pēdējos gados palielinās. Saglabājoties tendencei pieaugt demogrāfiskajai slodze, strauji pieaugs Augšdaugavas novada iedzīvotāju vidējais vecums un iedzīvotāju virs darbspējas vecuma skaits. Sabiedrības novecošanās negatīvi ietekmēs tautsaimniecības izaugsmes potenciālu, kas jāņem vērā, plānojot Poliklīnikas pakalpojumus dažādām mērķa grupām.

Poliklīnikas struktūra

Struktūrā ir sekojošas vienības:

1. Ārstniecības daļa, kuras sastāvā ir:
   1. Kardioloģijas kabinets,
   2. Funkcionālās diagnostikas kabinets,
   3. Fizikālās terapijas kabinets,
   4. Sterilizācijas kabinets,
   5. Rentgenkabinets,
   6. Acu slimību kabinets,
   7. Ķirurģijas kabinets,
   8. Endokrinologa kabinets,
   9. Neirologa kabinets,
   10. Zobārstniecības kabinets,
   11. Endoskopijas kabinets,
   12. Ginekologa kabinets,
   13. Otolaringoloģijas kabinets,
   14. Vakcinācijas un procedūru kabinets,
   15. Mājas aprūpe.
2. Administratīvā daļa, kuras sastāvā ir:
   1. valdes loceklis,
   2. rīkotājdirektore,
   3. galvenā māsa,
   4. grāmatvedis,
   5. lietvedis,
   6. saimniecības pārzinis,
   7. reģistratūra.

# 2.3. Poliklīnikas darbības novērtējums

Poliklīnikas galvenais darbības veids ir ambulatoro veselības aprūpes pakalpojumu sniegšana. Poliklīnika veic nozīmīgu sabiedrības izglītojošu darbu apzinīgas attieksmes veidošanā pret savu veselību un veselīga dzīvesveida popularizēšanā. Poliklīnika savus pakalpojumus sniedz augstā līmenī, nodrošinot pakalpojumu pieejamību – ērtu pakalpojuma saņemšanas vietu un cenu.

Poliklīnika sniedz:

1. valsts apmaksātos veselības aprūpes pakalpojumus - ir noslēgts līgums par valsts apmaksāto veselības aprūpes pakalpojumu sniegšanu ar Nacionālo veselības dienestu;
2. maksas pakalpojumus saskaņā ar maksas pakalpojumu cenrādi.

Poliklīnikas pakalpojumos ietilpst:

* diagnostika,
* speciālistu konsultācijas,
* profilakse,
* rehabilitācija,
* zobārstniecība,
* mājas aprūpe

Poliklīnika nodrošina šādas diagnostikas metodes:

elektrokardiogrāfiju, vispārējo ultrasonogrāfiju, ultrasonogrāfiju ginekoloģijā, rentgenoloģiju tai skaitā zobu rentgenu.

*4.tabula*

**Sertificētie medicīnisko pakalpojumu sniedzēji speciālisti:**

|  |  |  |
| --- | --- | --- |
| Nr.  p.k. | Specialitāte | Skaits |
| 1 | endokrinologs | 1 |
| 2 | endoskopists | 1 |
| 3 | ginekologs | 2 |
| 4 | kardiologs | 1 |
| 5 | ķirurgs | 1 |
| 6 | neirologs | 1 |
| 7 | oftalmologs | 2 |
| 8 | psihiatrs | 1 |
| 9 | radiologs | 1 |
| 10 | rehabilitologs | 1 |
| 11 | traumatologs | 1 |
| 11 | zobārsts | 1 |
| 12 | arodveselības un arodslimību ārsts | 2 |
| 13 | fizioterapeits | 1 |
| 14 | ultrasonogrāfijas speciālists | 1 |

Poliklīnikas telpās darbojās arī vairāki nomnieki, kuru pamatdarbība ir ārstniecības, veselības veicināšanas un profilakses virziens, t.sk. 4 ģimenes ārstu prakses, laboratorija, zobārsta prakse un aptieka.

**Darbības efektivitātes pasākumi un jauninājumi:**

Lai nodrošinātu procesu pārvaldību, paaugstinātu darba efektivitāti, celtu darbinieku kvalifikāciju, veicinātu jaunu darbinieku piesaisti, veiktas sekojošas izmaiņas:

* tiek turpināta e-veselības sistēmas ieviešana un lietošana; lai uzlabotu klientu apkalpošanas ātrumu un optimizētu Poliklīnikas darbību, veikta pāreja uz SmartMedical informācijas sistēmu ārstiem;
* iegādāts sekojošas medicīniskās iekārtas: jauns kardiogrāfs, spirometrs, 2022. gada maijā izsludināts iepirkums jaunas ultrasonogrāfijas iekārtas iegādei;
* pacientu pieejamības paaugstināšanai Augšdaugavas novadā, 2020.gadā tika iznomātas telpas jaunai zobārstniecības praksei;
* tiek izmantota Augšdaugavas novada pašvaldības dotā iespēja veicināt nepieciešamo kvalificētu speciālistu piesaisti un ir noslēgts līgums par stipendijas izmaksu rentgenasistentam ar turpmāko nodarbināšanas nosacījumu Poliklīnikā.

Ienākumu struktūra

Gan pēc valsts finansējuma apjoma (līgums ar Nacionālo veselības dienestu), gan pēc veiktā darba apjoma (apkalpoto pacientu skaits) Poliklīnika ir viena no lielākajām ambulatorās veselības aprūpes iestādēm, kas sniedz savus pakalpojumus Augšdaugavas novadā.

*5.tabula*

|  |  |  |  |  |  |  |  |
| --- | --- | --- | --- | --- | --- | --- | --- |
| **Maksas pakalpojumu ieņēmumi** | **2020 Maksa, EUR** | **2020 NVD, EUR** | **Kopā 2020, EUR** | **2021**  **Maksa, EUR** | **2021 NVD, EUR** | **Kopā 2021, EUR** | **2021/ 2020 %** |
| Mājas aprūpes pakalpojumi | 8496 | 75763 | **84259** | 9648 | 103771 | **113419** | 34,6 |
| Ambulatorie pakalpojumi | 129433 | 291899 | **421332** | 146989 | 356893 | **503882** | 19,6 |
| Zobārstniecības pakalpojumi | 78083 | 3634 | **81717** | 68667 | 2461 | **71128** | -25,9 |
| **Kopā** | 216012 | 371296 | **587308** | 225304 | 463125 | **688429** | 17,2 |

**Valsts finansējuma apjoms, valsts finansēto veselības aprūpes pakalpojumu saņēmušo pacientu skaits (2018.-2021.gads)**

*6.tabula*

|  |  |  |  |  |
| --- | --- | --- | --- | --- |
| **Gads** | **2018** | **2019** | **2020** | **2021** |
| **Valsts finansējuma apjoms, EUR** | 283182 | 320578 | 371296 | 463125 |
| **Pacientu apmeklējumu skaits** | 13600 | 13652 | 13751 | 13821 |

Poliklīnikas klienti (pacienti) pārsvarā ir Augšdaugavas novada un Daugavpils pilsētas iedzīvotāji.

1. **Vides faktoru un risku analīze**

Pastāvot dažādiem ārējo un iekšējo faktoru izaicinājumiem veselības aprūpes sistēmā un pasaulē kopumā, Poliklīnika turpina nodrošināt iedzīvotājus ar kvalitatīvu un pieejamu veselības aprūpi.

# 3.1. Iekšējo faktoru analīze

Lai nodrošinātu Poliklīnikas darbu, kvalitatīvu veselības pakalpojumu sniegšanu un piesaistītu augsti kvalificētus speciālistus, svarīga ir nepieciešamā speciālistu skaita nodrošināšana, izvērtēšana un apmācība. Viens no svarīgākajiem faktoriem ir darbinieku vecums. Personāla, īpaši speciālistu vecums pieaug, tomēr jaunie speciālisti pēc ārsta sertifikāta iegūšanas izvēlas doties strādāt uz ārzemēm vai paliek strādāt Rīgā.

*7.tabula*

## Personāla skaita dinamika (2018.-2021.gads)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Personāla kategorija** | **Pastāvīgie darbinieki** | | | | **Ārējie darbinieki**  **(blakusdarbā strādājošie)** | | | |
| **2018** | **2019** | **2020** | **2021** | **2018** | **2019** | **2020** | **2021** |
| Ārsti | 17 | 19 | 19 | 16 | 1 | 1 | 1 | 1 |
| Vidējais medicīnas personāls | 16 | 13 | 10 | 10 | 8 | 6 | 6 | 7 |
| Jaunākais medicīnas personāls | 0 | 1 | 0 | 0 | 2 | 0 | 1 | 0 |
| Pārējie | 15 | 10 | 10 | 11 | 2 | 2 | 2 | 2 |

## *8.tabula*

## Ārstniecības personu vecums 2021.gadā

|  |  |  |  |
| --- | --- | --- | --- |
|  | **Ārsti** | **Vidējais medicīnas personāls** | **Pārējie darbinieki** |
| **Vecums** | **% no kop. ārstu skaita** | **% no kop. vid.med.pers.skaita** | **% no kop.pārējo darbin.skaita** |
| **30-50 g** | 0,00 | 53,4 | 46,2 |
| **50-60 g** | 36,9 | 26,6 | 30,8 |
| **60-70 g** | 52,6 | 20,0 | 23,0 |
| **70 g<** | 10,5 | 0,00 | 0,00 |

# 3.2. Ārējo faktoru analīze, tirgus analīze, konkurentu un klientu apraksts

## Galvenie konkurenti

Poliklīnika darbojas konkurējošā vidē. Starp galvenajiem konkurentiem pakalpojumu sniegšanā minami:

* SIA “Daugavpils reģionālā slimnīca” ambulatorā daļa;
* AS VCA Olvi medicīnas cents un Dinas medicīnas centrs”;
* SIA “LUC”;
* SIA “Ģimenes privātklīnika”;
* SIA "Latgales medicīnas centrs";
* SIA “Veselības centrs Ilūkste”.

Poliklīnikas mērķa grupa saskaņā ar Poliklīnikas pamatdarbību ir pakalpojumu pircēji - pacienti. Ņemot vērā Poliklīnikas produktus, pacienti atrodas gan Augšdaugavas novadā, gan Daugavpils pilsētā, gan visā Latgales reģionā.

Slimību profilakses un kontroles centra apkopotie dati liecina, ka ambulatorās palīdzības apjomam ir tendence augt, ko apstiprina arī SPKC dati par apmeklējumu skaitu pie ārstiem: palielinājies ārstēto pacientu skaits dienas stacionāros, palielinājies ambulatoriski veikto ķirurģisko operāciju skaits strauji aug arī mājas aprūpes pakalpojumu skaits.

# Poliklīnikas stipro un vājo pušu, iespēju un draudu novērtējums (SVID)

# 3.3. Poliklīnikas SVID analīze:

|  |  |
| --- | --- |
| **Stiprās puses** | **Vājās puses** |
| * Ilgstoša pieredze ambulatoro veselības aprūpes pakalpojumu sniegšanā; * Pieredzējis augsti kvalificēts profesionāls darbaspēks; * Laba primārās un sekundārās veselības aprūpes pakalpojumu pieejamība; * Mūsdienīgu medikamentu, diagnostikas un ārstniecības metožu pielietošana; * Moderna un mūsdienīga aparatūra; * Plašs ambulatoro veselības aprūpes pakalpojumu klāsts; * Laba sadarbība ar valsts, pašvaldību un nevalstiskajām institūcijām; * Veikti ieguldījumi infrastruktūras uzlabošanā; | * Ārstniecības personu novecošana un trūkums; * Grūtības jauno speciālistu piesaistē; * Valsts veselības aprūpes finansēšanas kārtība ierobežo iespēju attīstīt un ieviest jaunus pakalpojumus; * Esošais valsts finansējums un iedzīvotāju zemā maksātspēja ierobežo iespēju paaugstināt valsts apmaksāto veselības aprūpes pakalpojumu pieejamību, kā arī ieviest jaunus maksas pakalpojumus; * Ierobežota finansējuma dēļ ir ierobežotas darbinieku atalgojuma paaugstināšanas iespējas; * Ierobežotas finanšu iespējas iegādāties jaunāko medicīnisko aparatūru. |
| **Iespējas** | **Draudi** |
| * Valsts finansējuma pieaugums veselības aprūpes pakalpojumu pieejamības nodrošināšanai; * Jaunu un modernu tehnoloģiju ieviešana * Jaunu pakalpojumu ieviešana un esošo pakalpojumu paplašināšana; * Infrastruktūras attīstība; * Modernas medicīniskās aparatūras iegāde efektīvākai pakalpojumu sniegšanai, samazinot pakalpojuma sniegšanas laiku; * Medicīniskās aprūpes mājas pakalpojumu paplašināšana un attīstība; * Ārējā finansējuma piesaiste poliklīnikas infrastruktūras tālākai uzlabošanai, personāla tālāk izglītošanai * Jaunu speciālistu piesaiste; * Esošā personāla tālākizglītības nodrošināšana (t.sk. svešvalodu apgūšana ārvalstu klientu apkalpošanas nodrošināšanai); * Pieprasījuma paplašināšanās pēc jauniem maksas pakalpojumiem; * Tele medicīnas pakalpojumu attīstība * Infrastruktūras uzlabošana atbilstoši ārstniecisko pakalpojumu paplašināšanai un darba vides uzlabošanai | * Valsts finansējuma veselības aprūpes nodrošināšanai samazināšanās; * Sociāli ekonomiskās situācijas pasliktināšanās valstī un reģionā – iedzīvotāju skaita, maksātspējas samazināšanās, bezdarba palielināšanās; * Mainīga un neprognozējama valsts veselības aprūpes pakalpojumu finansēšanas politika un kārtība; * Ārstniecības personu izbraukšana no valsts; * Ārstniecības personu pievilcīgāka atalgojuma politika privātajās ārstniecības iestādēs; * Vispārējs kvalificēta darbaspēka trūkums veselības aprūpes jomā; * Esošā personāla novecošanas tendences turpināšanās; * Medikamentu un medicīnisko preču un aparatūras, energoresursu un citu resursu cenu pieaugums; * Personāla atalgojuma pieaugums pie nemainīga valsts finansējuma saistībā ar izmaiņām normatīvajos aktos; * Palielināta prasību kvalitātes noteikšana bez finansiāla seguma un ar to saistītais administratīvais un finanšu slogs |

# 3.4. Risku analīze

|  |  |  |
| --- | --- | --- |
| **Nr.p.k.** | **Apzināto risku veidi** | **Uzdevumi risku novēršanai/samazināšanai** |
| 1. | TIRGUS RISKI   * Iedzīvotāju skaita turpmāka samazināšanās; * Jaunu konkurentu parādīšanās; * Jaunas kvalitātes standartu prasības; * Pakalpojumu pieprasījumu samazināšanās | Pastāvīgi pētīt tirgu, sekot līdzi tirgus izmaiņām (cenu svārstībām, pieprasījuma/piedāvājuma izmaiņām), izvērtēt potenciālo konkurentu darbību, sekot līdzi patērētāju vajadzībām, vērtību izmaiņām, pastāvīgi uzlabot savu pakalpojumu kvalitāti, ieviest jauninājumus. |
| 2. | OPERACIONĀLAIS RISKS   * Nepilnīga/neatbilstoša organizatoriskā struktūra; * Nekvalitatīvi/aktualitāti zaudējuši iekšējie normatīvie akti; * Neprecīzi/neskaidri definēti darba uzdevumi; * Personāla novecošanās; * Cilvēkresursu nepietiekamība; * Personāla pieredzes trūkums; * Personāla atbildība par savu darbu un tā kvalitāti; * Personāla mainība; * Personāla “izdegšanas sindroms”; * Nepietiekoša iekšējā komunikācija | jebkura darbinieka aizstāšanas nodrošināšana, informācijas apmaiņas pastāvīga nodrošināšana, kopējās un struktūrvienību regulāras sapulces, regulāra normatīvo aktu pārbaude un aktualizēšana, spēcīgas, lojālas darbinieku komandas veidošana, rūpīga jauno darbinieku atlases un motivācijas metožu izvēle, darbinieku apmācību veicināšana, klientu un darbinieku apmierinātības līmeņa pastāvīga vērtēšana. |
| 3. | FINANŠU RISKI   * Iedzīvotāju maksātspējas samazināšanās; * Neparedzamas preču, pakalpojumu un būvdarbu cenu paaugstināšanās; * Neplānoti izdevumi (soda naudas u.c.); * Valsts finansējuma samazinājums; * Normatīvo aktu izmaiņas; * Sniegto pakalpojumu apmaksas izmaiņas; * Inflācija, kuras dēļ plānotās izmaksas var būtiski atšķirties no faktiskajām | Finanšu rezervju, uzkrājumu veidošana, poliklīnikas naudas plūsmas regulāra analīze, normatīvo aktu projektu regulāra izpēte, mērķtiecīgas un sistemātiskas darbības potenciālo debitoru uzraudzībai, optimizācijas pasākumu ieviešana. |
| 4. | REPUTĀCIJAS RISKS   * Pacientu sūdzības; * Darbinieku motivācijas zaudēšana; * Sadarbības partneru zaudēšana; * Sabiedrisko attiecību speciālista trūkums | Labu, profesionālu attiecību uzturēšana ar sadarbības partneriem, konkurentiem, klientiem un darbiniekiem, regulāru klientu un darbinieku aptauju veikšana, regulāras informācijas nodrošināšana darbiniekiem un klientiem; darbinieku motivējošu darbību ieviešana, sabiedrisko attiecību speciālista nodrošināšana finanšu iespēju robežās. |
| 5. | STRATĒĢISKAIS RISKS   * Veselības nozares politisko prioritāšu maiņa; * Neparedzamas nodokļu sistēmas izmaiņas; * Nepareizi noteikts ieņēmumu modelis; * Nepareizi/nepietiekami pamatoti noteikti darbības virzieni | Pašvaldības vadības un poliklīnikas vadības regulāras tikšanās; nozares svarīgāko konferenču semināru regulāra apmeklēšana, valsts un pašvaldības ekonomisko, politisko un finanšu izmaiņu izvērtēšana, darba tikšanos organizēšana ar veselības nozares pārstāvjiem. |

# Poliklīnikas finanšu situācija un pārvaldība

Komerclikuma izpratnē Poliklīnika ir uzņēmums, kura uzdevums ir sekmīga attīstība un pamatdarbības nodrošināšana. Attīstību ietekmē valsts piešķirtie finanšu līdzekļi. Nepietiekamie līdzekļi ne vien ir šķērslis Poliklīnikas un visas veselības aprūpes nozares izaugsmei, bet arī pacientu un ārstu neapmierinātības iemesls.

Poliklīnikas pamatkapitāls, kopš tās ierakstīšanas Komercreģistrā 2004.gadā, ir pieaudzis gandrīz trīs reizes – Poliklīnikas pamatkapitāls 2004.gadā bija 109800 *euro*, bet 2021.gadā jau 414901 *euro*.

Poliklīnikas ieņēmumi 2021.gadā bija 744394 *euro*, no kuriem lielākā daļa bija valsts finansējums – 457808 *euro*. Salīdzinājumā ar 2020.gadu, Poliklīnikas ieņēmumi ir pieauguši par 101632 *euro*.

*9.tabula*

## Poliklīnikas ieņēmumu dinamika (2018.-2021.gads)

|  |  |  |  |  |
| --- | --- | --- | --- | --- |
| **Ieņēmumu dinamika** | | | | |
| **Gads** | **2018** | **2019** | **2020** | **2021** |
| **EUR** | 552216 | 609846 | 646871 | 744394 |

*6.attēls*

*10.tabula*

## Poliklīnikas ieņēmumu struktūra, *euro* (2018.-2021.gads)

|  |  |  |  |  |
| --- | --- | --- | --- | --- |
| **Gads** | **2018** | **2019** | **2020** | **2021** |
| **Valsts finansējuma apjoms** | 283182 | 320578 | 371296 | 463125 |
| **Maksas pakalpojumi** | 159486 | 164506 | 143954 | 153895 |
| **Pacientu iemaksas** | 42670 | 42150 | 38219 | 35286 |
| **Nomas maksa** | 12610 | 13567 | 51487 | 55089 |
| **Apdrošināšanas kompāniju apmaksātie pakalpojumi** | 31428 | 33972 | 33839 | 36123 |
| **Projekta pakalpojumi** | 22840 | 35073 | 3092 | 0 |
| **Pārējie ieņēmumi** | 0 | 0 | 4984 | 876 |

*7.attēls*

Analizējot 2018.-2021.gada datus, secināts, ka kopumā ieņēmumiem ir tendence augt, lai gan atsevišķi nedaudz samazinās maksas pakalpojumi un pacientu iemaksas (2021.gads, salīdzinot ar 2020.gadu). Ir vērojama tendence pieaugt ieņēmumiem no apdrošināšanas, kas saistīta ar darba devēju interesi piesaistīt darbiniekus un pacientu ieinteresētību izmantot apdrošināšanas apmaksātos pakalpojumus.

Poliklīnikas izdevumu ziņā vislielāko īpatsvaru 2021.gadā sastāda darbinieku atlīdzība. Tālāk seko preces un pakalpojumi, lai tiktu nodrošināti pakalpojumi. Pamatlīdzekļu iegādes izmaksas ir būtiskas, jo bez jaunām un modernām iekārtām pastāv maza iespēja piesaistīt plašu klientu loku.

*11.tabula*

## Poliklīnikas izdevumu struktūra, EUR (2018.-2021.gads)

|  |  |  |  |  |
| --- | --- | --- | --- | --- |
| **Izmaksu veidi** | **2018** | **2019** | **2020** | **2021** |
| Atlīdzība | 435982 | 464261 | 484861 | 552698 |
| Preces un pakalpojumi | 45536 | 56727 | 75310 | 85354 |
| Pamatlīdzekļu iegāde | 3390 | 23187 | 7651 | 8877 |
| Citi izdevumi | 41193 | 42726 | 52196 | 51784 |

*8.attēls*

2021.gadā Poliklīnika ir veikusi ieguldījumus pamatlīdzekļu un inventāra atjaunošanā, lai nodrošinātu augstāku pakalpojumu kvalitāti.

*12.tabula*

## Daļa no ieguldījumiem 2021.gadā

|  |  |  |
| --- | --- | --- |
| **Nr.p.k.** | **Ieguldījums** | **Summa EUR** |
| 1. | Mēbeles | 780 |
| 2. | Elektr.palešu ratiņi | 1808 |
| 3. | DEZAR 3-UV | 610 |
| 4. | Dators DELL 7020 | 205 |
| 5. | Kondicionieris 3.gab. | 3176 |
| 6 | Elektrokardiogrāfs | 1549 |
| 7 | Spirometrs | 749 |

Poliklīnikas rīcībā ir nepieciešamie resursi, pietiekoša pamatlīdzekļu un inventāra bāze plānotās saimnieciskās darbības veikšanai, kā arī papildus pakalpojumu attīstībai.

# Poliklīnikas stratēģija, mērķi, attīstības plāni

**Misija:**

Sniegt iedzīvotājiem ērti pieejamus, augsti kvalitatīvus un finansiāli pievilcīgus medicīnas pakalpojumus diagnostikā, ārstniecībā, rehabilitācijā, slimību profilaksē un to novēršanā. Mēs rūpējamies par sabiedrības veselību Augšdaugavas novadā un Latgales reģionā.

**Vīzija:**

Poliklīnika ir profesionāls medicīnas uzņēmums, kas sniedz savus pakalpojumus Augšdaugavas novadā, kā arī Daugavpils pilsētā. Mēs vēlamies būt par modernu ambulatoro pakalpojumu veselības iestādi, kas sniedz augstas kvalitātes finansiāli pieejamus medicīnas pakalpojumus Augšdaugavas novadā.

Veselības ministrijas 2020.gadā izvirzītās Sabiedrības veselības pamatnostādnes ir veselīgs un aktīvs dzīvesveids, uz personu vērsta un integrēta veselības aprūpe, veselības aprūpes pakalpojumu kvalitāte un efektivitāte, ārstniecības personu un ārstniecības atbalsta personu optimāla skaita nodrošināšana, zināšanu un prasmju pilnveide, valsts apmaksāto pakalpojumu pieejamības nodrošināšana, nozares digitalizācija un inovācijas, veselīgs un aktīvs dzīvesveids.

Stratēģijas izstrādes **mērķis** ir efektivizēt esošo Poliklīnikas darbību un attīstīt Poliklīniku kā lokālu ambulatoro medicīnas iestādi, kas nodrošina Augšdaugavas novada un apkārtējo reģionu iedzīvotājiem nepieciešamo ambulatoro veselības aprūpes pakalpojumu spektru.

Poliklīnikas vispārējie stratēģiskie mērķi ir:

1. Sekundārās veselības aprūpes pakalpojumu nodrošināšana:
   1. medicīniskās mājas aprūpes pakalpojumi;
   2. ambulatorās veselības aprūpes pakalpojumi;
   3. diagnostikas pakalpojumi;
   4. rehabilitācijas pakalpojumi;
   5. zobārstniecības nodrošināšana
2. Sekmīga Poliklīnikas finansiālās darbības nodrošināšana.
3. Mērķu sasniegšanai ir noteikti sekojoši **attīstības virzieni**:
   1. uzlabot veselības aprūpes pakalpojumu pieejamību, attīstot ambulatoros pakalpojumus;
   2. attīstīt maksas pakalpojumu klāstu, piedāvājot jaunus pakalpojumus;
   3. attīstīt zobārstniecības pakalpojumus, paplašinot piedāvājumu klāstu;
   4. nodrošināt efektīvu Poliklīnikas finanšu resursu izmantošanu;
   5. attīstīt Poliklīnikas infrastruktūru, uzlabojot vides pieejamību un paaugstinot ēkas energoefektivitāti.

Ņemot vērā, ka Latvijā viens no galvenajiem mirstības cēloņiem ir sirds-asinsvadu slimības, poliklīnika plāno attīstīt sirds-asinsvadu slimību profilakses kabinetu, nodrošinot profilaktisko darbu ar pacientiem.

Turpmākajos gados, ņemot vērā ierobežotu speciālistu pieejamību, Poliklīnika plāno piesaistīt tādus jaunus speciālistus, kur pašlaik ir trūkums: ultrasonogrāfists, ginekologs – ultrasonogrāfists, LOR speciālists, rentgenasistents.

# 5.1. Poliklīnikas finanšu un attīstības mērķi

Poliklīnikas finanšu un attīstības mērķi ir noteikti, balstoties uz Poliklīnikas veselības pamatnostādnēm, citiem normatīvajiem aktiem, izstrādāto Poliklīnikas attīstības, paplašināšanas un rekonstrukcijas projekta koncepciju un pašreizējās situācijas analīzes rezultātiem.

## Stratēģiskā mērķa sasniegšanai ir noteikti šādi uzdevumi un sasniedzamie rezultāti:

*13.tabula*

|  |  |  |  |  |  |
| --- | --- | --- | --- | --- | --- |
| **Stratēģiskais mērķis** | **Uzdevums** | **Rezultatīvais rādītājs** | **Mērķa vērtība (kvantitatīvā/kvalitatīvā)** | | |
| **2022** | **2023** | **2024** |
| 1.Sekundārās veselības aprūpes pakalpojumu nodrošināšana | 1.1.Uzlabot veselības aprūpes pakalpojumu pieejamību | 1.1.1. Mājas aprūpes pakalpojumu attīstība (pacientu skaits) | 160 | 170 | 180 |
| 1.1.2. Diagnostikas pakalpojumu attīstība (pacientu skaits) | 6669 | 6690 | 6700 |
| 1.2.Maksas pakalpojumu attīstība | 1.2.1.Maksas pakalpojumu ieņēmumi | 226000 | 230500 | 235100 |
| 1.3. Palielināt NVD aprūpes epizožu skaitu | 1.3.1.NVD apmaksātas aprūpes epizodes | 36000 | 36000 | 36000 |
| 2.Efektīva finanšu resursu izmantošana | 2.1. Nodrošināt Poliklīnikas vērtības pieaugumu | 2.1.1.Neto peļņa (EUR) | 28200 | 28900 | 29400 |
| 2.1.2. Pozitīvs neto rentabilitātes rādītājs (%) | 4,8 | 4,9 | 5,0 |
| 2.1.3. Kopējās likviditātes koeficients ne mazāks par 1,00 | 4,1 | 4,2 | 4,3 |

Dalība valsts stratēģiskajos iepirkumos, lai nodrošinātu kvalitatīvus pakalpojumus Augšdaugavas novada iedzīvotājiem (2022. – 2024.).

Profesionālu un kvalificētu darbinieku piesaiste. Esošo darbinieku kvalifikācijas paaugstināšana (2022. – 2024.)

Lai modernizētu medicīnas tehnoloģijas, jauna ultrasonogrāfijas iekārtas iegāde.

Reģistratūras kartiņu sistēmas optimizācija (2023-2024.).

Piedalīties pašvaldību izsludinātajos veselības veicināšanas projektos (2022.-2024.).

Informatīvi ekrāni reģistratūras telpās un citās pacientu uzgaidāmajās telpās (2022.).

Poliklīnikas nefinanšu mērķi noteikti normatīvajos aktos:

## Attīstības un politikas plānošanas dokumenti:

* *Latvijas Nacionālais attīstības plāns 2014. - 2020.gadam* (NAP) un Latvijas *Nacionālais attīstības plāns 2021. - 2027.gadam* kurā par vienu no cilvēka pamatvērtībām izvirzīta veselība. Veselības aprūpe ir būtiska sabiedrības veselības sastāvdaļa.
* *Latvijas ilgtspējīgas attīstības stratēģija 2030* (LIAS), kur kā viena no prioritātēm noteikts ieguldījums cilvēkkapitālā, izvirzot mērķi -–saglabāt Latvijas cilvēkkapitāla bāzes vērtību.
* *Pamatnostādnes “Cilvēkresursu attīstība veselības aprūpē”* (apstiprināts ar Ministru kabineta 2005.gada 18.maija rīkojumu Nr.326), kurā noteikti veselības nozares 4 uzdevumi: 1) efektīvi plānot cilvēkresursus veselības aprūpes nozarē; 2) nodrošināt veselības aprūpes nozari ar cilvēkresursiem nepieciešamajā skaitā, izvietojumā un pieprasījumam atbilstošā kvalifikācijā; 3) attīstīt izglītības sistēmu veselības aprūpes nozarē atbilstoši pieprasījumam darba tirgū; 4) pilnveidot darba samaksas, izveidot sociālo garantiju un ārstniecības personu profesionālā riska apdrošināšanas sistēmu.
* *Sabiedrības veselības pamatnostādnes 2014.-2020.gadam* (Ministru kabineta 2014.gada 14.oktobra rīkojums Nr.589), kur kā sabiedrības veselības virsmērķis noteikts Latvijas iedzīvotāju veselīgi nodzīvoto mūža gadu skaitu palielināšana un priekšlaicīgas nāves novēršana, saglabājot, uzlabojot un atjaunojot veselību.
* *VM veselības politikas attīstības plāns* “E-veselības ieviešanas 1. un 2. kārtas projektos izstrādāto elektronisko pakalpojumu lietošanas veicināšana”
* *Daugavpils valstspilsētas un Augšdaugavas novada ilgtspējīgas attīstības stratēģija līdz 2030.gadam* (apstiprināta ar Augšdaugavas novada pašvaldības domes 2021.gada 14.oktobra lēmumu Nr.171 “Par Daugavpils valstspilsētas un Augšdaugavas novada ilgtspējīgas attīstības stratēģijas līdz 2030. gadam apstiprināšanu”), kurā viens no mērķiem izvirzīts kvalitatīvu un pieejamu veselības aprūpes pakalpojumu nodrošināšana: 1) pilnveidojot un attīstot veselības aprūpes pakalpojumus un nodrošinot to pieejamību; 2) pilnveidojot un attīstot veselības iestāžu infrastruktūru un materiāli tehnisko bāzi; 3) paaugstinot speciālistu kvalifikāciju un nodrošinot jaunu speciālistu piesaisti veselības aprūpes jomā; 4) veicinot iedzīvotāju izpratni par veselības veicināšanas pasākumiem un veselīgu dzīvesveidu.

## Citi normatīvie akti:

* *Ārstniecības likums* (likuma mērķis ir regulēt sabiedriskās attiecības ārstniecībā, lai nodrošinātu slimību vai traumu kvalificētu profilaksi un diagnostiku, kā arī pacientu kvalificētu ārstēšanu un rehabilitāciju);
* *Pacientu tiesību likums* (likuma mērķis ir veicināt labvēlīgas attiecības starp pacientu un veselības aprūpes pakalpojumu sniedzēju, sekmējot pacienta aktīvu līdzdalību savas veselības aprūpē, kā arī nodrošināt viņam iespēju īstenot un aizstāvēt savas tiesības un intereses);
* *Fizisko personu datu apstrādes likums* (likuma mērķis ir aizsargāt fizisko personu pamattiesības un brīvības, it īpaši privātās dzīves neaizskaramību, attiecībā uz fiziskās personas datu apstrādi);
* *Likums “Par radiācijas drošību un kodoldrošību”* (likuma mērķis ir nodrošināt cilvēku un vides aizsardzību no jonizējošā starojuma kaitīgās iedarbības un noteikt valsts institūciju, fizisko un juridisko personu pienākumus un tiesības radiācijas drošības un kodoldrošības jomā. Likums nosaka drošības prasības jonizējošā starojuma avotiem un darbībām ar tiem un izvirza īpašas prasības un nozīmi jonizējošā starojuma objektiem);
* *Epidemioloģiskās drošības likums* (likuma mērķis ir reglamentēt epidemioloģisko drošību un noteikt valsts institūciju, pašvaldību, fizisko un juridisko personu tiesības un pienākumus epidemioloģiskās drošības jomā, kā arī noteikt atbildību par šā likuma pārkāpšanu);
* Ministru kabineta 2009.gada 20.janvāra noteikumi Nr.60 „*Noteikumi par obligātajām prasībām ārstniecības iestādēm un to struktūrvienībām*”;
* Ministru kabineta 2018. gada 28. augusta noteikumi Nr. 555 "[Veselības aprūpes pakalpojumu organizēšanas un samaksas kārtība](https://likumi.lv/ta/id/301399-veselibas-aprupes-pakalpojumu-organizesanas-un-samaksas-kartiba)";
* citi normatīvie akti ārstniecības jomā.

# 5.2. Peļņas vai zaudējumu aprēķins, bilance un naudas plūsmas plāns

**Plānotais peļņas vai zaudējumu aprēķins 2022.gads-2024.gads (EUR)**

**(pēc apgrozījuma izmaksu metodes)**

*14.tabula*

|  |  |  |  |  |
| --- | --- | --- | --- | --- |
| **N.p.k.** | **Rādītāja nosaukums** | **2022** | **2023** | **2024** |
| **1** | [Neto apgrozījums](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 665631 | 678165 | 691729 |
| **2** | [Pārdotās produkcijas ražošanas izmaksas](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 659546 | 672234 | 685316 |
| **3** | **Bruto peļņa vai zaudējumi** | **6085** | **5931** | **6413** |
| **4** | [Pārdošanas izmaksas](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) |  |  |  |
| **5** | [Administrācijas izmaksas](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | -30290 | -29662 | -29662 |
| **6** | [Pārējās saimnieciskās darbības izmaksas](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) |  |  |  |
| **7** | [Pārējie saimnieciskās darbības ieņēmumi](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 47924 | 47924 | 47927 |
| **8** | **Peļņa vai zaudējumi pirms uzņēmuma ienākuma nodokļa** | **23719** | **24193** | **24678** |
| **9** | **Uzņēmuma ienākuma nodoklis** |  |  |  |
| **10** | **Pārskata gada peļņa vai zaudējumi** | **23719** | **24193** | **24678** |

|  |  |  |  |  |
| --- | --- | --- | --- | --- |
| **5.3. PLĀNOTĀ BILANCE 2022.gads-2024.gads (EUR)**  *15.tabula* | | | | |
| **Aktīvs** | | **2022** | **2023** | **2024** |
| **Ilgtermiņa ieguldījumi** |  |  |  |  |
|  | **Nemateriālie ieguldījumi** |  |  |  |
|  | Licences un datorprogrammas | 8 | 0 | 0 |
|  | **Nemateriālie ieguldījumi kopā** | **8** | **0** | **0** |
|  | **Pamatlīdzekļi** |  |  |  |
|  | Zemes gabali, ēkas un būves un ilggadīgie stādījumi | 151109 | 146184 | 141259 |
|  | Iekārtas un mašīnas | 74500 | 67050 | 59600 |
|  | Pārējie pamatlīdzekļi un inventārs | 18509 | 10333 | 2157 |
|  | Pamatlīdzekļu izveidošana un nepabeigto celtniecības objektu izmaksas | 0 | 0 | 0 |
|  | [**Pamatlīdzekļi kopā**](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | **244118** | **223567** | **203016** |
| **Ilgtermiņa ieguldījumi kopā** |  | **244126** | **223567** | **203016** |
|  | | | | |
| **Apgrozāmie līdzekļi** |  |  |  |  |
|  | **Krājumi** |  |  |  |
|  | Izejvielas, pamatmateriāli un palīgmateriāli | 5139 | 4518 | 3629 |
|  | Avansa maksājumi par krājumiem |  |  |  |
|  | **Krājumi kopā** | **5139** | **4518** | **3629** |
|  | **Debitori** |  |  |  |
|  | [Pircēju un pasūtītāju parādi](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 51801 | 50300 | 50429 |
|  | Citi debitori | 58600 | 58600 | 58600 |
|  | Nākamo periodu izmaksas | 449 | 449 | 449 |
|  | Uzkrātie ieņēmumi |  |  |  |
|  | **Debitori kopā** | **110850** | **109349** | **109478** |
| [**Naudas līdzekļi**](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | | **251128** | **303262** | **347067** |
| **Apgrozāmie līdzekļi kopā** | | **367117** | **417129** | **460174** |
| **Aktīvu kopsumma** | | **611243** | **640696** | **663190** |

|  |  |  |  |  |
| --- | --- | --- | --- | --- |
| **PLĀNOTĀ BILANCE 2022.gads -2024.gads (EUR)**  *16.tabula* | | | | |
| **Pasīvs** | | **2022** | **2023** | **2024** |
| **Pašu kapitāls** | |  |  |  |
|  | [Akciju vai daļu kapitāls (pamatkapitāls)](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 414901 | 414901 | 414901 |
|  | [Ilgtermiņa ieguldījumu pārvērtēšanas rezerve](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 753 | 753 | 753 |
|  | Rezerves: |  |  |  |
|  | [a) pārējās rezerves](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) |  |  |  |
|  | [Nesadalītā peļņa:](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) |  |  |  |
|  | a) iepriekšējo gadu nesadalītā peļņa | 95798 | 119517 | 143710 |
|  | b) pārskata gada nesadalītā peļņa | 23719 | 24193 | 24678 |
| **Pašu kapitāls kopā** | | 535171 | 559364 | 584042 |
| **Kreditori** | |  |  |  |
|  | Īstermiņa kreditori |  |  |  |
|  | [Parādi piegādātājiem un darbuzņēmējiem](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 3153 | 5028 | 4093 |
|  | [Nodokļi un sociālās nodrošināšanas maksājumi](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 24089 | 26358 | 24803 |
|  | [Pārējie kreditori](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 26008 | 27045 | 26801 |
|  | [Uzkrātās saistības](file://C:\Users\lija.golubeva\Documents\Ekonomikas%20sektors\Dalibnieku%20sapulces%20protokols\Poliklinika\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\User\Desktop\Darbs%202016\Atskaites%20vadītājai\plānotais%20pz,%20bilance%202016-2018.xlsx#RANGE!A1) | 22822 | 22901 | 23451 |
|  | **Īstermiņa kreditori kopā** | **76072** | **81332** | **79148** |
| **Kreditori kopā** | | **76072** | **81332** | **79148** |
| **Pasīvu kopsumma** | | **611243** | **640696** | **663190** |

**PLĀNOTAIS NAUDAS PLŪSMAS PĀRSKATS 2021.-2023.g (EUR)**

**(tiešā metode)**

*17.tabula*

|  |  |  |  |
| --- | --- | --- | --- |
| **I Pamatdarbības naudas plūsma** | **2021** | **2022** | **2023** |
| 1. Ieņēmumi no preču pārdošanas un pakalpojumu sniegšanas | 665631 | 678165 | 691729 |
| 2. Maksājumi piegādātājiem, darbiniekiem, pārējiem pamatdarbības izdevumiem | 689836 | 701896 | 714978 |
| 3. Pārējie pamatdarbības ieņēmumi | 47924 | 47924 | 47924 |
| **Bruto pamatdarbības naudas plūsma** | **23719** | **24193** | **24678** |
| 4. Izdevumi procentu maksājumiem |  |  |  |
| 5. Izdevumi ienākuma nodokļa maksājumiem |  |  |  |
| **Naudas plūsma pirms ārkārtas posteņiem** | **23719** | **24193** | **24678** |
| **Pamatdarbības naudas plūsma** | **23719** | **24193** | **24678** |
| **II Ieguldīšanas naudas plūsma** |  |  |  |
| 1. Pamatlīdzekļu un nemateriālo ieguldījumu iegāde | 74500 | 0 | 0 |
| **Ieguldīšanas darbības neto naudas plūsma** | **74500** | **0** | **0** |
| **III Finansēšanas darbības naudas plūsma** |  |  |  |
| 1.Saņemti līdzekļi | 31281 | 0 | 0 |
| **Finansēšanas darbības naudas plūsma** | **31281** | **0** | **0** |
| **IV Naudas un tās ekvivalentu neto pieaugums vai samazinājums** | **-19500** | **24193** | **24678** |
| **V Naudas un tās ekvivalentu atlikums pārskata gada sākumā** | **270628** | **251128** | **303262** |
| **VI Naudas un tās ekvivalentu atlikums pārskata gada beigās** | **251128** | **303262** | **347067** |

SIA “GRĪVAS poliklīnika”

valdes loceklis Andris Pļaskota